CORRECCIÓN DE ERROS NOMEAMENTO DO ALCALDE ACCIDENTAL
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/08/2015)

O Sr. Alcalde, D. Andrés Díaz Sobral, ausentouse entre os días 3 ao 9 de agosto de 2015, ámbolos dous incluídos. Á vista de que por Resolución de Alcaldía nº 356/2015 efectuouse no 2º Tenente Alcalde D. Alfonso Gutiérrez Santiago, unha delegación xenérica de firma nas resolucións, actos administrativos, certificacións e documentos pertencentes ós expedientes que se tramitan nas distintas unidades administrativas municipais, tendo esta delegación efecto para as datas indicadas. Á vista do recollido nos artigos 21.3 e 23.3 e 4 da Lei 7/1985, de 2 de abril, de Bases de Réxime Local, concretamente: “23.3. Os Tenentes de Alcalde substitúen, pola orde do seu nomeamento e nos casos de vacante, ausencia ou enfermidade, ó Alcalde, sendo libremente designados e removidos por este de entre os membros da Xunta de Goberno Local e, onde esta non exista, de entre os Concelleiros.” E do recollido no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. “Artigo 47.1. Corresponde ós Tenentes de Alcalde, en canto tales, substituír na súa totalidade das súas funcións e pola orde do seu nomeamento, ó Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde.2. Nos casos de ausencia, enfermidade ou impedimento, as funcións do Alcalde non poderán ser asumidas polo Tenente de Alcalde a quen corresponda sen expresa delegación, que reunirá os requisitos dos números 1 e 2 do artigo 44. No obstante o disposto no parágrafo anterior, cando o Alcalde se ausente do termo municipal por máis de vinte e catro horas, sen conferir a delegación, ou cando por causa imprevista lle resultara imposible outorgala, lle substituirá, na totalidade das súas funcións, o Tenente de Alcalde a quen corresponda, dando conta ó resto da Corporación.” Á vista de que se produciu un erro á hora de realizar a delegación por Resolución de Alcaldía nº 356/2015 e de que o artigo 105.2 da Lei 30/92 establece que: “As Administracións públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos”. O primeiro tenente de Alcalde, D. Enrique Vidal Tellado atópase traballando fóra da localidade. Á vista do informe de Secretaría de data 06.08.15, á vista do exposto e da lexislación vixente, PRIMEIRO: Proceder á rectificación da Resolución de Alcaldía nº 356/2015 e ONDE DI: “PRIMEIRO. Efectuar no 2º Tenente Alcalde D. Alfonso Gutiérrez Santiago, unha delegación xenérica de firma nas resolucións, actos administrativos, certificacións e documentos pertencentes ós expedientes que se tramitan nas distintas unidades administrativas municipais, tendo esta delegación efecto para as datas indicadas. SEGUNDO. Notificar persoalmente a presente resolución ao designado, que se considerará aceptada tacitamente, salvo manifestación expresa. TERCEIRO. Dar conta ao Pleno da presente resolución na primeira sesión que se celebre.” DEBE DICIR: “PRIMEIRO. Nomear accidentalmente ó segundo Tenente Alcalde D. Alfonso Gutiérrez Santiago por ausencia do Alcalde, con efectos para as datas indicadas entre o día 3 ao 9 de agosto de 2015 (ámbolos dous incluídos). SEGUNDO. Notificar persoalmente a presente resolución ao designado, que se considerará aceptada tacitamente, salvo manifestación expresa; e remitir o Decreto de delegación ao Boletín Oficial da Provincia para a súa publicación no mesmo, sen prexuízo da súa efectividade desde o día seguinte o da firma da presente resolución. TERCEIRO. Dar conta ao Pleno da presente resolución na primeira sesión que se celebre.” Ponte Caldelas, 6 de agosto de 2015.—O Alcalde accidental, Alfonso Gutiérrez Santiago.—O Secretario, Jacobo Barreiro Pimentel.